**Idéer til humanistiske begravelser under corona-epidemien**

Humanistisk Samfund stiller her en række idéer til begravelsesritualer til rådighed, så det er muligt at forebygge smitte med covid-19 i forbindelse med en ceremoni. Anbefalingerne er udarbejdet 23-3-2020, og skal tilpasses eventuelle nye tiltag fra myndighederne, hvis der kommer sådanne under epidemien.

Idéerne er delt op i:

* Indendørs ceremoni
* Udendørs ceremoni eller mindre ritualer
* Streamede/filmede begravelser
* Udsættelse

Det kan blive nødvendigt med udsættelse af begravelsen, men vi vil gerne fremhæve det følelsesmæssige behov for markering af dødsfaldet, inden der er gået alt for lang tid.

# Indendørs ceremoni

* Afhold en ceremoni i et kapel eller et andet sted med god plads, lige som I ville have gjort det under almindelige omstændigheder. Hold jer til myndighedernes anvisninger. For øjeblikket er det max. 10 personer i alt, eller hvis kapellet kan rumme det, må der være ***en*** person pr. 4 m2.
* Afhold en almindelig samtale med ceremonilederen og de pårørende, hvis det er forsvarligt for alle deltagende efterladte og ceremonilederen.
* Alternativ 1: Før samtalen på en gåtur udendørs, hvor der noteres stikord ned under og bagefter, evt. med lydoptager.
* Alternativ 2: Foretages samtalen med ceremonileder og efterladte via telefon, Zoom, FaceTime eller lignende.
* Gør det klart i dødsannoncen, at ceremonien kun er for særligt inviterede.
* Distribuér evt. program og sanghæfter digitalt, så det kan læses på mobiltelefon.
* Sørg for at holde afstand i kapellet.
* Sørg for god håndhygiejne.
* Hils på hinanden uden at give hånd.

# Udendørs ceremoni eller mindre ritualer

Hvis ceremonien afholdes udenfor, fx i en have eller på en kirkegård, vil smitterisikoen mindskes, men det forudsættes fortsat, at myndighedernes anvisninger følges.

## Mindre ritualer udenfor

Disse ritualer kan distribueres via sociale medier, mail, brev – eller via en QR-kode, der lamineres og lægges i en æske på graven.

* Invitér til musikalsk mindehøjtidelighed, hvor alle inviterede i løbet af en dag lytter til samme musik, mens de går en tur. Lav en playliste med musik (varighed som en begravelsesceremoni, ca. 30 minutter), som de ikke-inviterede kan lytte til, mens de går på en tur på kirkegården eller i deres eget lokalområde. Musikken kan være musik, der ville have passet ind i en ceremoni, eller afdødes yndlingsmusik.
* Invitér til ”samtale om den døde”. Dette kan foregå mellem to mennesker, der bor i nærheden af hinanden og som kan gå en tur udenfor, og det kan foregå via FaceTime m.v. Lav en samtalemenu, som hjælper samtalepartnerne til at fokusere på at dele deres minder om den døde på en ligeværdig måde. Se eksemplerne på link på <https://www.humanistisksamfund.dk/begravelse/> under ”Aktuelt under corona-krisen”.

# Streaming/optagelse

Hvis en begravelsesceremoni streames eller optages og dernæst distribueres, så tænk på persondatasikkerhed. Dette kan eksempelvis VideoTool.dk hjælpe med.

* De pårørende kan udvælge en person til at stå for streamingen/optagelsen. Vi anbefaler at det ikke er en af de allernærmeste.

### Kontakt en musiker, der deltager online, til at spille valgte musikstykker

### Fællessang via f.eks. Zoom

# Udsættelse

Der er intet i vejen for at afdøde kremeres nu, og at der så gennemføres en mindeceremoni om nogle måneder.

Hvis man vælger at udsætte begravelsesceremonien, kan dette gøres med hjælp af en ceremonileder, men her er idéer til, hvad I selv kan gøre, når det igen bliver sikkert at mødes mange mennesker på samme fysiske sted:

# Alternativ til andre markeringer end en traditionel begravelsesceremoni

* Samtaler om den døde (<https://pov.international/forslag-til-nyt-ritual-10-ars-mindekredsen/>)
* Lave mad sammen (afdødes hof- og livretter)
* Invitér gæsterne til på forhånd at have valgt et stykke musik, der minder dem om afdøde, og spil musikken på en playliste under den uformelle del af arrangementet

*Humanistisk Samfund*

*23. marts 2020*